Lav et referat af nedenstående tekst:

Tekst:
Lone Broe Christiansen har været en fast del af kommunalbestyrelsen på Læsø i mange år, men nu hører det op. Efter 15 og et halvt års tro tjeneste træder hun nu ud af kommunalbestyrelsen. Det sker senest den 30. juni, da hun har fået job på fastlandet som lærer i Thisted. Stoppet sker, fordi hun ikke ser sig i stand til at passe sit byrådsarbejde samtidigt med arbejdet på fastlandet. Kommunalbestyrelsen sagde ja til anmodningen om fratrædelsen på et ekstraordinært kommunalbestyrelsesmøde mandag aften. Lovprisende ord fra kollegaer Lone Broe Christiansen er formand for social- og sundhedsudvalget og er valgt ind for Venstre. To af hendes partifæller takker for indsatsen. - Det er ærgerligt. Jeg ville ønske, at jeg kunne stemme imod, men det hjælper ikke, så jeg vil gerne sige tak for indsatsen, sagde Venstres Tobias Birch Johansen. - Du har været med til at give den her kommunalbestyrelse liv. Du har været utrolig god for Læsø og Læsø Kommune. Rigtig god vind fremover, sagde borgmester Karsten Nielsen (V) på det ekstraordinære kommunalbestyrelsesmøde. De mange år har hovedpersonen på ingen måde selv fortrudt. - Jeg har prøvet at sætte mine aftryk, og jeg ville ikke have været det foruden, sagde Lone Broe Christiansen på mødet. Venstre stiller nu med suppleant Morten Pihler til kommunalbestyrelsen. Han ønsker ikke at sidde i social- og sundhedsudvalget, da der er kort tid til næste valg. Derfor indtræder Bente Faldt Faurholt i stedet.

Referat:
På et ekstraordinært kommunalbestyrelsesmøde på Læsø sagde de øvrige medlemmer af kommunalbestyrelsen ja til Lone Broe Christiansens (V) anmodning om at stoppe i utide.